**ПРОЕКТО-ДОГОВОР**

**Доставка , монтаж и включване в експлоатация на дизелгенератори на хлораторни станции**

**Настоящият договор се сключи в гр. София на .......................... година на основание протокол от……………………………. на Възложителя за избор на изпълнител на обява за възлагане на обществена поръчка с 47368/IK-4175**

**между:**

**“СОФИЙСКА ВОДА” АД**, регистрирано в Търговския регистър при Агенция по вписванията, ЕИК 130175000, представлявано от Васил Борисов Тренев в качеството му на Изпълнителен директор, **наричано за краткост в този договор Възложител;**

**и**

**............................................,** регистрирано в Търговския регистър към Агенцията по вписванията, ЕИК №……………………………………, представлявано от ………………………………. в качеството му на ……………………………………, **наричано за краткост в този договор Доставчик.**

Възложителят възлага, а Доставчика приема и се задължава да извършва доставките и работите, предмет на обществената поръчка за: **Доставка , монтаж и включване в експлоатация на дизелгенератори за хлораторни станции,** съгласно одобрено от Възложителя техническо-финансово предложение на Изпълнителя подадено в процедурата за възлагане на обществена поръчка, което е неразделна част от настоящия Договор.

**Възложителят и Доставчика се договориха за следното:**

1. В този Договор думите и изразите имат същите значения, както са посочени съответно в Раздел Г: Общи условия на договора за доставка, към които се реферира.
2. Следните документи трябва да съставят, да се четат и да се тълкуват като част от настоящия Договор:
	1. Раздел А: Техническо задание – предмет на договора;
	2. Раздел Б: Цени и данни;
	3. Раздел В: Специфични условия на договора;
	4. Раздел Г: Общи условия на договора за доставка;
	5. Приложения.
3. Място на изпълнение: обекти на „Софийска вода“ АД: с. Плана и с. Мрамор.
4. Доставчикът приема и се задължава да извършва работите, предмет на настоящия договор, в съответствие с изискванията на договора.
5. В съответствие с качеството на изпълнението на задълженията по договора Възложителят се задължава да заплаща на Изпълнителя цените по договора по времето и начина, посочени в Раздел Б: “Цени и данни” и Раздел Г: “Общи условия на договора за доставка”.
6. Договорът влиза в сила от датата на подписването му и се сключва за срок от 27 (двадесет и седем) месеца.
7. Максималната обща стойност на договора е …….……….. лв. без ДДС (попълва се при подписване на договора) която не може да бъде надвишавана.
8. Доставчикът е внесъл/представил гаранция за обезпечаване на изпълнението на настоящия Договор в размер на 5 % /пет/ от стойността на договора със срок на валидност срока на договора.
9. Клаузите, отнасящи се за гаранционните срокове на изпълнените работи и вложените строителни продукти остават в сила за срока, за който са уговорени.
10. В случай че Доставчикът в офертата си се е позовал на капацитета на трето лице, за изпълнението на поръчката изпълнителят и третото лице, чийто капацитет е използван за доказване на съответствие с критериите, свързани с икономическото и финансовото състояние, **носят солидарна отговорност.**
11. В случай че Доставчикът е обявил в офертата си ползването на подизпълнител/и, то той е длъжен да сключи договор/и за под изпълнение.
12. Контролиращ служител по договора от страна на Възложителя: Никола Неделчев.
13. Контролиращ служител по договора от страна на Доставчика: ...............................................................................................................

Настоящият Договор се сключи в два еднообразни екземпляра, по един за всяка от страните, въз основа и в съответствие с българското право.

|  |  |
| --- | --- |
|  /……………………………./………………………………..…………………………………………………………………….**Доставчик** | /………………………………./Васил Борисов ТреневИзпълнителен директорСофийска вода АД**Възложител** |

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

**РАЗДЕЛ А: ТЕХНИЧЕСКО ЗАДАНИЕ – ПРЕДМЕТ НА ДОГОВОРА**

1. **ПРЕДМЕТ НА ДОГОВОРА**
	1. Описание: **Доставка , монтаж и включване в експлоатация на дизелгенератори за хлораторни станции.**
	2. Място на изпълнение: гр. СофияКПС Нови Искър след предварително съгласуване с контролиращия служител на обекти на „Софийска вода“ АД: с. Плана и с. Мрамор;
	3. Изисквания към Доставчика:
		1. Изготвяне на техническа документация за част Електро и КИП и А;
		2. Изтегляне на кабелна линия Н.Н.;
		3. Монтаж на табло АВР;
		4. Преработка на ГТНН с обособяване на генераторна секция;
		5. Изграждане на заземление;
		6. Измерване на изолация на кабели;
		7. Пусково наладъчни работи;
		8. Доставка и монтаж на дизел генератори 100, и 65 кVA, със следните параметри:
			1. Трифазен дизелов агрегат - обезшумен тип с контролер за автоматичен старт и автоматичен четириполюсен прекъсвач с магнито-термична защита. Двигател, алтернатор, с автоматичен регулатор на напрежение и система за възбуждане с постоянно магнитен генератор (PMG), вграден в рамата двойностенен резервоар ,за 24 часова работа, вана за задържане на разляти течности с обем 110% от обема на всички течности на машината вкл. дизеловото гориво, оборудвана със сензор при установяване на разлив.
		9. АВР табло за 100 кVА – 160 A, 65 кVA – 125 A, изпълнено с моторизиран превключвател с възможност за ръчно или автоматично управление .
		10. Режим на работа на дизел генератора: При спиране на електрозахранването е необходимо да бъде стартирано едновремено осветление, отопление, контакти, табла обзвреждане и хлориране, спомагателни и пробоотборни помпи. Помпи на тласкател за с. Плана, помпи обезвреждащ разтвор и вентилатор ще се включат към първоначалното стартиране в случайте когато са работили преди отпадане на ел. захранването.
		11. Техническите изисквания към агрегата:

**Таблица Техническо предложение на предлагания агрегат**

|  |  |  |  |  |
| --- | --- | --- | --- | --- |
| **Модел на агрегата** | **65 kVA** | **100 kVA** | **Попълва се от участника за модел 65 кVA** | **Попълва се от участника за модел 100 кVA** |
| Техническа информация | Обезшумен тип с електрозаварен кожух от галванизирана високоякостна стомана, боядисан електростатично с епокси -полиестерна боя. Вътрешността да е покрита с обезшумяваща и огнеустойчива каменна вата, минимум IP 44  |  |  |
| Номинална мощност (PRP), kVA/ kW | 60/48 | 100/80 |  |  |
| Максимална мощност (ESP), kVA/ kW  | 63/51 | 110/88 |  |  |
| Клас на ефективност по ISO 8528 | G3 | G3 |  |  |
| Честота, Hz | 50 | 50 |  |  |
| Напрежение V | 400/ 230 | 400/230 |  |  |
| Фактор на мощността, cos φ | 0,8 | 0,8 |  |  |
| **Тегло и размери - мм** |
| Дължина  |  |  |
| Ширина |  |  |
| Височина |  |  |
| Тегло, кг. |  |  |
| Резервоар за гориво | Изработен от метал, вграден в рамата на машината, осигуряващ време на автономна работа 24 ч. при 100% натоварване. |  |  |
| Обем на горивния резервоар, литри | >300 | > 500 |  |  |
| Тава против разлив на течности | Генераторът да е окомплектован с тава против разлив на течности /дв. масло, антифриз и гориво/ с обем 110% от обема на всички течности на машината и да е снабден със сензор и аларма при разлив на гориво. |  |  |
| **Равнище на шум** |
| Налягане на звука (LpA), dB(A)@7м | 65,0 | 68,0 |  |  |
| Консумация на гориво |
| При 100 % натоварване l/h |  |  |
| При 75 % натоварване l/h |  |  |
| При 50 % натоварванеl/h |  |  |
| **Двигател** |
| Марка |  |  |
| Модел |  |  |
| Управление на двигателя и оборотите | електронно | електронно |  |  |
| Съответствие със стандарт за изгорелите газове  | Stage 3A | Stage 3A |  |  |
| Брой цилиндри | 4 | 4 |  |  |
| Кубатура, cm3 | 4 400 | 4 400 |  |  |
| **Степен на сгъстяване** |
| Охлаждане | водно | водно |  |  |
| Обороти | 1 500 | 1 500 |  |  |
| Подгряване на охладителната течност | Да | Да |  |  |
| **Електрическа система** |
| Напрежение V | 12 | 12 |  |  |
| Брой батерии | 1 x 12V 44Ah - CCA 730 A, необслужваема | 1 x 12V 44Ah - CCA 730 A, необслужваема |  |  |
| **Синхронен Генератор** |
| Изпълнение | Еднолагерен, безчетков, защитен, високоволтовите части да са импрегнирани под вакум |  |  |
| Тип |  |  |
| Модел |  |  |
| Брой полюси | 4 | 4 |  |  |
| Брой на намотките | 6 | 6 |  |  |
| Изолация | H | H |  |  |
| Защита | IP 23 | IP 23 |  |  |
| Електронно регулиране на изходното напрежение | ±1,0 % | ±1,0 % |  |  |
| Система за възбуждане с постоянен магнитен генератор с възможност за 300% претоварване за 10 сек. | да | да |  |  |
| **Електрическо табло** |
| **Контролни инструменти** |
| Контролен блок за управление |  |  |
| Автоматично стартиране при отпадане на напрежението | Да | Да |  |  |
| Ръчно стартиране | Да | Да |  |  |
| Дистанционно стартиране | Да | Да |  |  |
| **Аларми/Сигнали** |
| Фалстарт | Да | Да |  |  |
| Повреда в зареждането на акумулатора | Да | Да |  |  |
| Ниско налягане на маслото | Да | Да |  |  |
| Висока температура на охладителната течност | Да | Да |  |  |
| Ниско равнище на горивото | Да | Да |  |  |
| Налично количество в резервоара за гориво |  |  |  |  |
| Ниско равнище на охладителната течност в радиатора | Да | Да |  |  |
| Авариен стоп | Да | Да |  |  |
| Свръхобороти | Да | Да |  |  |
| **Характеристики на АВР таблото и блока за управление** |
| Трифазна карта за следене на мрежовото захранване | Да | Да |  |  |
| Автоматично зарядно устройство за акумулатора | Да | Да |  |  |
| Превкл. за измерване на напрежението на: ФАЗА- МРЕЖА – ГЕНЕРАТОР | Да | Да |  |  |
| Автоматично/ ръчно управление | Да | Да |  |  |
| Светодиодни индикатори МРЕЖА/ ГЕНЕРАТОР | Да | Да |  |  |
| Комуникация по MODBUS през порт RS 485 | Да | Да |  |  |
| Безплатен софтуер за дистанционно наблюдение. | Да | Да |  |  |
| **Описание на оборудването на агрегата** |
| Бутон за авариен стоп | Да | Да |  |  |
| Ключ маса | Да | Да |  |  |
| Ръчна помпа за източване на двигателното масло. | Да | Да |  |  |
| **Четириполюсен прекъсвач след алтернатора** с магнито-термична защита на линията на генератора | 4P 100 A | 4P 160 A |  |  |
| **АВР табло** | Електрически превключвател, механично и софтуерно блокиран за ръчно управление и байпас. Прибори за следене на напрежението. Светлинна индикация за състоянието на системата. |  |  |
| **Мощност на АВР таблото** | 4P 125А | 4P 160А |  |  |

* + 1. Дейности, които следва да се извършат от Изпълнителя по договора:
			1. Доставка до обекти на доставчика на територията на гр. София, с. Мало Бучино и с. Плана; ХС „Мрамор“, ХС „Симеоново“
			2. Разтоварване и поставяне на дизеловия агрегат в мястото на инсталация;
			3. Доставка и монтаж на необходимите силови, оперативни и заземителни кабели, кабелни канали и скари, и допълнителни материали (кабелни обувки, биметални пластини, удължителни шини, планки и др.) между табло ГРТ и таблата на дизеловия агрегат;
			4. Позициониране и укрепване на АВР таблото и дизел агрегат;
			5. Зареждане на машината с двигателно масло и охладителна течност;
			6. Дизелово гориво за провеждане на функционалните изпитания на дизел агрегата;
			7. Функционални изпитания, настройка и пуск в експлоатация;
			8. Обучение на персонал на Възложителя за работа с машината;
			9. Предоставяне на техническа и експлоатационна документация в оригинал и превод на български език.
	1. Срок на доставка/ изпълнение: до 3 месеца, считано след датата на сключване на договора.
	2. Място на доставка – след предварително съгласуване с контролиращия служител на обекти на „Софийска вода“ АД: с. Плана, с. Мало Бучино, кв. Симеоново и с. Мрамор;
	3. Минимални гаранционни срокове (когато е приложимо) – 24 месеца или 1000 часа за дизел генератора и 36 месеца за електротаблата. Гаранциите започват да текат, считано от датата на подписания без възражения от страна на Възложителя, протокол за въвеждане в експлоатация.
		1. По време на гаранционното обслужване Изпълнителят използва само оригинални резервни части на производителя на съответното оборудване както и консумативи, произведени или препоръчани от производителя.
		2. По време на гаранционния срок на оборудването, предмет на договора, Изпълнителят се задължава да подменя за своя сметка всички дефектирали части от оборудването в предварително определен от Контролиращия служител или негов представител срок, съобразен със спецификата на конкретния случай.
		3. Времето за реагиране при аварийни ситуации не може да превишава 24 (двадесет и четири) часа след писмено уведомяване от страна на Възложителя, с описание на повредата.
		4. В случай на повреда, възникнала в резултат на лошо качество на извършен ремонт или на вложените части, разходите за ремонта са за сметка на Изпълнителя.
		5. Всички извършени дейности се приемат чрез двустранен подписан без възражения от страна на контролиращия служител на Възложителя приемо–предавателен протокол.
		6. В случай, че се касае за недостатъци, които не могат да се установят при приемането или се появят по-късно в гаранционния срок, Възложителят уведомява за това Изпълнителя в 7-дневен срок от констатирането им, като в същото уведомление посочва и срока, в който Изпълнителят трябва да ги отстрани за своя сметка.
		7. По време на гаранционния срок на дизел генератора при всяко техническото обслужване Изпълнителят издава сервизен протокол с извършените дейности, който се подписва двустранно между Контролиращия служител от страна на Възложителя и Изпълнителя.

**Таблица минимум дейности, които следва да включва техническото обслужване на 2 бр. дизел генератори в гаранционния период от 24 месеца**

|  |
| --- |
| Подмяна на масло |
| Подмяна на въздушен филтър |
| Подмяна на маслен филтър |
| Смяна на антифриз |
| Проверка на горивонагнетателна помпа |
| Проверка на маслен сепаратор |
| Подмяна на горивен филтър |
| Проверка подгряване на охл.течност |
| Проверка на автоматичния под заряд |

**РАЗДЕЛ Б: ЦЕНИ И ДАННИ**

1. **ОБЩИ ПОЛОЖЕНИЯ**
	1. Единичните цени са в български лева без ДДС, закръглени с точност до втория знак след десетичната запетая.
	2. Цените са крайни и от тях са приспаднати всички възможни отстъпки.
	3. Цените включват всички разходи и такси при изпълнението на договора.
	4. Единичната цена за материалите и оборудването, включва доставено - складови разходи и евентуални загуби при доставката.
	5. При извозване на земни маси и строителни отпадъци Изпълнителят предвижда разстоянието и разходите по транспортирането до узаконено депо. В цената се включват всички разходи за транспортиране и такси за пропуски и обслужване на депото.
2. **НАЧИН НА ПЛАЩАНЕ**
	1. Плащането по договор ще се извърши , както следва:
		1. след приемане на финалния вариант на проекта без възражения от Възложителя (цената по т. 1 от Таблица 1 Ценово предложение) и
		2. след завършване на всички работи по обекта и успешно проведени от Доставчика 72 часови проби за въвеждане в експлоатация (цени по т.2 и т. 3 и т. 4 от Таблица 1 Ценово предложение). От окончателното плащане се удържат всякакви дължими неустойки по реда на договора, ако има такива.
	2. Възложителят приема обекта след успешно проведени 72 часови проби за въвеждане в експлоатация.
	3. На заплащане подлежат само действително изпълнените работи и вложени в обекта материали.
	4. Дейностите, посочени в разбивката към т. 5 и 6 от Таблица 1 Ценово предложение ще се заплащат, след извършване, съгласно приложения график за техническо обслужване от Доставчика и разбивка на цените за всеки един етап от обслужването и приложен приемо-предавателен протокол за извършените дейности.
	5. Възложителят може да задържи плащането на извършени СМР до доказване на качеството на изпълнение с Протокол или Сертификат от изпитване от акредитирана лаборатория, посочена от Възложителя.
	6. В случай че Доставчика е обединение, представените от Доставчика фактури за плащане на изпълнени работи по договора трябва да бъдат издадени от името на Обединението.
	7. Плащането ще се извършва съгласно чл. 6 „Плащане, ДДС и гаранция за изпълнение” от Раздел Г: „Общи условия на договора за доставка“.
3. **ЦЕНОВА ТАБЛИЦА**

**Таблица 1 ЦЕНОВО ПРЕДЛОЖЕНИЕ**

|  |  |  |
| --- | --- | --- |
| **№** | **Дейности** | **Предложена цена в лева без ДДС:** |
| 1 | Изготвяне на техническа документация |   |
| 2 | Доставка на дизел генератор 100 кVA 1 бр., с всички необходими материали – АВР, табла, кабели и пр. |   |
| 3 | Доставка на дизел генератор 65 кVA 1 бр., с всички необходими материали – АВР, табла, кабели и пр. |  |
| 4 | Монтаж, включване в експлоатация и провеждане на обучение за 4 броя дизел генератори |   |
| 5 | Техническо обслужване на 1 бр. дизел генератора 100 кVA за 24 месеца, съгласно техническа спецификация и приложен график за обслужване, съгласно предписанията на производителя |   |
| 6 | Техническо обслужване на 1 бр. дизел генератора 65 кVA за 24 месеца, съгласно техническа спецификация и приложен график за обслужване, съгласно предписанията на производителя |  |
| **Общо (1+2+3+4):** |  |
| **Общо (5+6):** |  |
| **Общо (1+2+3+4) + (5+6):**  |  |

**РАЗДЕЛ В: СПЕЦИФИЧНИ УСЛОВИЯ НА ДОГОВОРА**

**СПЕЦИФИЧНИ УСЛОВИЯ НА ДОГОВОРА**

1. **НЕУСТОЙКИ**
	1. В случай че Доставчика не спази срока за изпълнение на дейностите, съгласно т.1.4 от Раздел А: Техническо задание – предмет на Договора, той дължи неустойка в размер на 1% (един процент) от максималната стойност на договора без ДДС за всеки ден забава, но не повече от 10% (десет процента) от максималната стойност на договора.
	2. В случай че Доставчика се забави с толкова дни, че Възложителят има право да получи максималния размер на неустойката по т.1.1 или т.1.3 от настоящия раздел, то ще се счита, че Доставчикъ е в съществено неизпълнение на Договора. В такъв случай, Възложителят има право:
		1. да прекрати едностранно Договора поради неизпълнение от страна на Доставчика и да наложи неустойка в размер на 10% (десет процента) от максималната стойност на договора

и/или

* + 1. да възложи не извършените работи и/или да поръча не доставеното оборудване на трета страна, като Доставчикът не получава заплащане за тази част от договора, а допълнителните разходи и/или щети и/или пропуснати ползи, претърпени от Възложителя в следствие на неизпълнението на Доставчика, са за сметка на последния.
	1. В случай, че Доставчика не отстрани недостатъците в работата си, появили се в гаранционните срокове определени, съгласно настоящия договор, в срок от 7 (седем) дни, Доставчикът дължи неустойка в размер на 1% (един процент) от максималната стойност на договора без ДДС за всеки ден забава, но не повече от 10% (десет процента) от максималната стойност на договора.
	2. В случай че Доставчикът се е отклонил от възложеното или работата му е с недостатъци, Възложителят има право да откаже нейното приемане и заплащане на част или на цялото възнаграждение, докато Доставчикът не изпълни своите задължения по договора и не отстрани допуснатите недостатъци. Задължението на Доставчика за отстраняване на недостатъците не отменя сроковете за изпълнение, съгласно т.1.4 от раздел А: Техническо задание – предмет на договора. Недостатъците се отстраняват от Доставчика за негова сметка в срок до 7 (седем) дни след получаване на Констативен протокол за установяването им.
	3. Когато отклоненията от възложената работа или недостатъците на работата са съществени и не могат да бъдат отстранени от Доставчика в уговорения от Възложителя срок или Изпълнителят откаже да ги отстрани, Възложителят може да извърши намаление на възнаграждението, съразмерно с намалената цена или годност на изработеното, да възложи работите на трето лице, като всички допълнителни разходи, произтичащи от това, ще бъдат за сметка на Доставчика.
	4. При пълно неизпълнение, частично и/или лошо изпълнение на възложената от Възложителя работа, спрямо уговореното в Договора, освен цитираните по-горе санкции, Доставчикът дължи и неустойка в размер на 10% (десет процента) от стойността на въпросните частично или лошо изпълнени работи, но не по-малко от 500 (петстотин) лева.
	5. При неспазване на предвидените в действащото българско законодателство изисквания за безопасност и здраве при работа, при неспазване предписанията и/или неосигурено оборудване в съответствие с изискванията за БЗР и/или когато работници и служители на Доставчика изпълняващи задълженията, произтичащи от настоящия договор, на обекта са без подходящо работно облекло и лични предпазни средства, на Доставчика ще бъде налагана санкция в размер на 500 лв. за първо констатирано нарушение, при второ нарушение - 1 000 лв., а при трето и всяко следващо нарушение - 1 500 лв. При повече от три нарушения Възложителят може едностранно незабавно да прекрати договора без предизвестие и да задържи предоставената от Доставчика гаранция за изпълнение.
	6. В случай че Доставчика едностранно прекрати настоящия договор, без да има правно основание за това, той дължи на Възложителя неустойка в размер на 20 % (двадесет процента) от стойността на договора без ДДС.
	7. Доставчикът ще изплати неустойката в срок до 5 (пет) работни дни от получаването на писмено уведомление от Възложителя за налагането на
1. **САНКЦИИ, НАЛАГАНИ НА “СОФИЙСКА ВОДА” АД**

Ако в който и да е момент, поради действие или бездействие от страна на Доставчика и/или негови служители, на “Софийска вода” АД бъдат наложени санкции по силата на действащото законодателство, или бъде изискано заплащане на допълнителни такси, Доставчикът се задължава да обезщети Възложителя по всички санкции в пълния им размер.

1. **ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО НА ДОГОВОРА**
	1. Доставчикът е представил гаранция за обезпечаване на изпълнението на договора съгласно условията на договора.
	2. В случай на дължими от Доставчика суми в резултат на наложена съгласно настоящия договор неустойка, глоба, санкция или други, те могат да бъдат приспаднати от дължими на Доставчика суми, или да бъдат приспаднати от гаранцията за обезпечаване на изпълнението на договора.
	3. Доставчикът отправя писмено искане за освобождаване на гаранцията за изпълнение до контролиращия служител от страна на възложителя. В случай че гаранцията за изпълнение е представена под формата на парична сума, официалното писмо следва да съдържа актуална банкова сметка (IBAN номер), по която следва да бъде възстановена гаранцията, име, данни за контакт и подпис на представляващия изпълнителя.
	4. Ангажиментът на възложителя по освобождаването на предоставена банкова гаранция се изчерпва с връщането на нейния оригинал на Доставчика, като възложителят не се ангажира и не дължи разходите за изготвяне на допълнителни потвърждения, изпращане на междубанкови SWIFT съобщения и заплащане на свързаните с това такси, в случай че обслужващата банка на Доставчика има някакви допълнителни специфични изисквания.
	5. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Доставчика.
	6. Когато като Гаранция за изпълнение се представя застраховка, Доставчика предава на Възложителя оригинален екземпляр на застрахователна полица, издадена в полза на Възложителя / в която Възложителят е посочен като трето ползващо се лице (бенефициер)/, която трябва да отговаря на следните изисквания:
		1. да обезпечава изпълнението на този Договор чрез покритие на отговорността на Доставчика;
		2. да бъде за изискания в договора срок;
		3. разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличието на основание за това, са за сметка на Доставчика.
	7. Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Доставчика и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
	8. Доставичка отправя исканията за освобождаване на гаранцията за обезпечаване на изпълнението към контролиращия служител по договора.
	9. Не подлежи на освобождаване банкова гаранция или застраховка за обезпечаване на изпълнението, когато валидността им е изтекла.
	10. В случай, че гаранцията за обезпечаване на изпълнението бъде напълно или частично усвоена през срока на договора, Доставчикът се задължава в срок от 5 работни дни да я допълни до нейния пълен размер.
	11. В случай, че Възложителят прекрати Договора поради неизпълнение от страна на Доставчика, то Възложителят има право да задържи изцяло гаранцията за обезпечаване на изпълнението, представена от Доставчика.

**РАЗДЕЛ Г****: ОБЩИ УСЛОВИЯ НА ДОГОВОРА ЗА ДОСТАВКА**

**РАЗДЕЛ Г: ОБЩИ УСЛОВИЯ НА ДОГОВОРА ЗА ДОСТАВКА**

**Съдържание:**

*Член: Описание*

1. ДЕФИНИЦИИ
2. ОБЩИ ПОЛОЖЕНИЯ
3. ЗАДЪЛЖЕНИЯ НА ДОСТАВЧИКА
4. ЗАДЪЛЖЕНИЯ НА ВЪЗЛОЖИТЕЛЯ
5. НЕУСТОЙКИ
6. ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО
7. КОНФИДЕНЦИАЛНОСТ
8. ПУБЛИЧНОСТ
9. СПЕЦИФИКАЦИЯ
10. ДОСТЪП И ИНСПЕКТИРАНЕ
11. ЗАГУБА ИЛИ ПОВРЕДА ПРИ ТРАНСПОРТИРАНЕ
12. ОПАСНИ СТОКИ
13. ДОСТАВКА
14. ГАРАНЦИЯ ЗА КАЧЕСТВО
15. ПРАВО НА ОТКАЗ
16. ОБРАЗЦИ И МОСТРИ
17. ДОСТЪП ДО ОБЕКТА И СЪОРЪЖЕНИЯ
18. ЗАСТРАХОВАНЕ И ОТГОВОРНОСТ
19. ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ
20. РАЗДЕЛНОСТ
21. ПРЕКРАТЯВАНЕ
22. ПРИЛОЖИМО ПРАВО
23. ФОРС МАЖОР
24. ЗАЩИТА НА ЛИЧНИТЕ ДАННИ

**ОБЩИ УСЛОВИЯ НА ДОГОВОРА ЗА ДОСТАВКА**

Общите условия на договора за доставка, са както следва:

1. **ДЕФИНИЦИИ**

Следните понятия следва да имат определеното им по-долу значение. Думи в единствено число следва да се приемат и в множествено и обратно, думи в даден род следва да се възприемат, в който и да е род, ако е необходимо при тълкуването на волята на страните по настоящия договор. Думите, които описват дадено лице, включват всички представлявани от това лице страни по договора, независимо дали са свързани лица по смисъла на Търговския закон или не, освен ако от контекста не е ясно, че са изключени.

Препращането към даден документ следва да се разбира като препращане към посочения документ, както и всички други документи, които го изменят и/ или допълват.

* 1. **“Възложител”** означава “Софийска вода” АД, което възлага изпълнението на доставките по договора.
	2. “**Доставчик**” означава физическото или юридическо лице (техни обединения), посочено в договора като доставчик и неговите представители и правоприемници.
	3. “**Контролиращ служител**” означава лицето, определено от Възложителя, за което Доставчикът е уведомен и което действа от името на Възложителя и като представител на Възложителя за целите на този договор.
	4. “**Договор**” означава цялостното съглашение между [Възложителя](#възложител) и Доставчика, състоящо се от следните части, които в случай на несъответствие при тълкуване имат предимство в посочения по – долу ред:
* Договор;
* Раздел А: Техническо задание – предмет на договора;
* Раздел Б: Цени и данни;
* Раздел В: Специфични условия;
* Раздел Г: Общи условия;
	1. “**Цена по договора**” -означава цената, изчислена съгласно Раздел Б: Цени и данни.
	2. “**Максимална стойност на договора**” -означава пределната сума, която не може да бъде надвишавана при възлагане и изпълнение на договора.
	3. **“Стоки”** – означава всички стоки, които се доставят от Доставчика, както е описано в настоящия Договор.
	4. “**Обект**” означава всяко местоположение (земя или сграда), където ще се извършват доставките, предмет на настоящия договор и всяко друго място, предоставено от Възложителя за целите на договора.
	5. “**Системи за безопасност на работата**” означава комплект от документи на Възложителя или нормативни актове съгласно българското законодателство, които определят начините и методите за опазване здравето и безопасността при извършване на доставките, предмет на договора.
	6. **“Поръчка”** означава официална поръчка от Възложителя до Доставчика с пълно описание, съгласно Договора, на стоките, цената и мястото на доставка.
	7. **“Срок на доставка”** означава фактическият период на доставка на поръчаните стоки, считано от датата на поръчката до датата на реалната доставка на стоките до мястото, определено от Възложителя. Срокът на доставката ще се измерва в работни дни.
	8. **“Забавяне на доставката”** означава броя дни забава след изтичане на срока на доставка.
	9. **“Дата на влизане в сила на договора”** означава датата на подписване на договора, освен ако не е уговорено друго.
	10. **“Срок на Договора”** означава предвидената продължителност на предоставяне на доставките, както е определено в договора.
	11. **“Неустойки”** означава санкции или обезщетения, които могат да бъдат налагани на Доставчика, в случай, че доставките не бъдат извършени в съответствие с условията и сроковете в настоящия договор.
	12. **“Гаранция за обезпечаване на изпълнението”** означава паричната сума или банковата гаранция, която Доставчикът предоставя на Възложителя, за да гарантира доброто изпълнение на договора.
1. **ОБЩИ ПОЛОЖЕНИЯ**
	1. Предмет на настоящия Договор е ангажирането на Доставчика от страна на Възложителя да бъде негов неизключителен доставчик на Стоките за Срока на Договора срещу заплащане на Цената по Договора. Възложителят си запазва правото да закупува всяка една от посочените Стоки от други източници по свое усмотрение.
	2. Заявените в Договора количества са примерни и са само с прогнозна цел. Те не дават гаранция за количествата поръчвани Стоки. Единичните цени на Стоките, вписани от Доставчика в Ценовите таблици към Договора, се прилагат за целия срок на договора.
	3. Заглавията в този Договор са само с цел препращане и не могат да се ползват като водещи при тълкуването на клаузите, към които се отнасят.
	4. Всяко съобщение, изпратено от някоя от страните до другата, следва да се изпраща чрез пратка с обратна разписка или по факс и ще се счита за получено от адресата от датата, отбелязана на обратната разписка, съответно от получаване на факса, ако той е пуснат до правилния факс номер (когато на доклада от факса за изпращане на насрещния факс е изписано „ОК”) на адресата.
	5. Всяка страна трябва да уведоми другата за промяна или придобиване на нов адрес, телефонен или факс номер за кореспонденция възможно най-скоро, но не по късно от 48 часа от такава промяна или придобиване.
	6. Неуспехът или невъзможността на някоя от страните да изпълни, в който и да е момент, някое (някои) от условията на настоящия Договор, не трябва да се приема като отмяна на съответното условие (условия) или на правото да се прилагат условията на настоящия Договор.
	7. Настоящият договор не учредява представителство или сдружение между страните по него и никоя от страните няма право да извършва разходи от името и за сметка на другата. В изпълнение на задълженията си по договора нито една от страните не следва да предприема каквото и да е действие, което би могло да накара трето лице да приеме, че действа като законен представител на другата страна.
	8. Евентуален спор или разногласие във връзка с тълкуването или изпълнението на настоящия договор страните ще решават в дух на разбирателство и взаимен интерес. В случай, че това се окаже невъзможно, спорът ще бъде решен по съдебен ред, освен ако страните не подпишат арбитражно споразумение.
	9. Номерът и Датата на влизане в сила на Договора трябва да бъдат цитирани във всяка кореспонденция.
	10. Всички задължения или разходи, възникнали за Доставчика в резултат на възлагането на настоящия Договор се приема, че са включени в офертата на Доставчика.
	11. Доставчикът се задължава да обезщети изцяло Възложителя за всички щети и пропуснати ползи, както и да възстанови в пълния им размер санкциите, наложени от съд или административен орган, ведно с дължимите лихви, направените разноски, разходи, предявени към Възложителя във връзка с изпълнението на настоящия договор и дължащи се на действия, бездействия или забава на необходими действия на Доставчика и/или негови поддоставчици при или по повод изпълнението на доставките.
	12. Никоя клауза извън чл.7 КОНФИДЕНЦИАЛНОСТ не продължава действието си след изтичане срока или прекратяването на [договора](#договор), освен ако изрично не е определено друго в [договора](#договор).
2. **ЗАДЪЛЖЕНИЯ НА ДОСТАВЧИКА**

Без да се ограничава действието на специфичните условия на Договора, общите задължения на Доставчика са, както следва:

* 1. За срока на Договора Доставчикът се задължава да изпълнява задълженията си по настоящия договор точно и с грижата на добър търговец.
	2. За срока на Договора Доставчикът се задължава да отдели на Възложителя такава част от своя персонал, време, внимание и способности, каквато е необходима за точното изпълнение на задълженията на Доставчика по Договора.
	3. Доставчикът трябва да се съобразява с инструкциите на Възложителя, както и да пази добросъвестно интересите на Възложителя, във всеки един момент.
	4. Доставчикът доставя Стоките съгласно изискванията на настоящия Договор.
	5. Доставчикът договаря подходящи условия с подизпълнители, когато е допуснато ползването на подизпълнители, които условия да отговарят на разпоредбите на настоящия договор.Доставчикът носи отговорност за изпълнението на доставките, включително и за тези, изпълнени от подизпълнителите.
	6. Доставчикът спазва и предприема необходимото, така че неговите служители и подизпълнители да спазват точно изискванията на приложимото право по повод на здравословните и безопасни условия на труда и изискванията на Възложителя за безопасност при работа.
	7. Доставчикът трябва да изпраща фактури за плащания съгласно чл.6 ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО.
	8. Доставчикът трябва да предоставя на Възложителя документи и/или сертификати, които доказват качеството на Стоките, доставяни на Възложителя.
	9. Доставчикът осигурява за своя сметка всичко необходимо за изпълнението на предмета на настоящия Договор, освен ако писмено не е уговорено друго.
	10. При изпълнение на Договора, Доставчикът предприема всички необходими действия да не възпрепятства дейността на Възложителя или на други доставчици, или да се ограничават права на трети лица, или да се уврежда имущество, независимо дали то принадлежи на Възложителя или не.
	11. Доставчикът се задължава да не допуска съхраняване и/или ползване на обекта на напитки с алкохолно съдържание и/или други вещества, които могат да препятстват нормалното изпълнение на работите, както и да допуска до строителната площадка/до обекта, на който се предоставят услугите само квалифицирани работници, които не са употребили алкохол и са в добро здравословно състояние, позволяващо им да изпълняват нормално задълженията си.
1. **ЗАДЪЛЖЕНИЯ НА ВЪЗЛОЖИТЕЛЯ**

Без да се ограничават специфичните задължения на Възложителя съгласно договора, общите му задължения са, както следва:

* 1. Възложителят определя Контролиращ служител, за което своевременно уведомява Доставчика. Възложителят може да заменя Контролиращия служител за срока на договора по свое усмотрение.
	2. Контролиращият служител може да упражнява правата на Възложителя съгласно договора, с изключение на правата, свързани с прекратяване и/или изменение на договора. Ако съгласно условията на назначаването си Контролиращият служител следва да получава изрично упълномощаване от Възложителя за упражняването на дадено правомощие, следва да се приеме, че такова му е дадено и липсата му не може да се противопостави на Доставчика.
	3. Контролиращият служител може да определи Представител на контролиращия служител, като писмено уведомява Доставчика за това.
	4. Представителят на Контролиращия служител не може да упражнява правата на Възложителя по договора, свързани с прекратяване и/или изменение на договора.
1. **НЕУСТОЙКИ**

Неустойките за забава при изпълнение на доставките и/или доставка на некачествени стоки са определени в Раздел В: Специфични условия на договора.

1. **ПЛАЩАНЕ, ДДС И ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**
	1. След като напълно се увери в доставката на Стоките съобразно изискуемото качество и количество и в уговорения срок, Възложителят трябва да заплати на Доставчика дължимата сума по цената (цените), вписана/и в Ценовата таблица в РАЗДЕЛ Б: ЦЕНИ И ДАННИ от този [Договор](#договор) и повторена в [Поръчката](#поръчка) (Поръчките).
	2. След доставка на стоките, Доставчикът изготвя приемо-предавателен протокол и го предоставя на Възложителя за одобрение.
	3. Плащането се извършва в четиридесет и пет дневен срок от датата на представяне от Доставчика на коректно съставена фактура в резултат на подписан без възражения приемо- предавателен протокол.
	4. Контактите между Възложителя и Доставчика във връзка с ежедневното изпълнение на Договора трябва да се осъществяват между Контролиращия служител или Представителя на контролиращия служител и Доставчика.
	5. Възложителят може да задържи плащане или да прихване суми срещу насрещни дължими суми без допълнителни разходи за него, в случай че има основание за това.
	6. Всички суми, посочени в Договора, са без ДДС, освен ако изрично не е посочено друго. ДДС, което се дължи по повод на тези суми, се начислява допълнително към тях.
	7. Задържането и освобождаването на Гаранцията за обезпечаване на изпълнението на Договора се осъществява съобразно условията и сроковете, посочени в Раздел В: Специфични условия на договора.
2. **КОНФИДЕНЦИАЛНОСТ**
	1. Освен с писмено съгласие на другата страна, никоя от страните не може да използва договора или информация, придобита по повод на договора, за цели извън изрично предвидените в договора.
	2. Освен с писмено съгласие на другата страна, никоя страна не може по време на договора или след това да разкрива и/или да разрешава разкриването на трети лица на всякаква информация, свързана с дейността на другата страна, както и друга конфиденциална информация, която е получена или е могла да бъде получена по време на договора.
	3. В случай, че Възложителят поиска, Доставчикът прави необходимото така, че неговите служители или подизпълнители да поемат директни задължения към Възложителя по повод на конфиденциалността във форма, приемлива за Възложителя.
3. **ПУБЛИЧНОСТ**

Освен ако не е необходимо за подписването или е уговорено като необходимо за изпълнението на договора, Доставчикът не публикува по своя инициатива и не разрешава публикуването, заедно или с друго лице, на информация, статия, снимка, илюстрация или друг материал от какъвто и да е вид по повод на договора или дейността на Възложителя преди предварителното представяне на материала на Възложителя и получаването на неговото писмено съгласие. Такова съгласие от Възложителя важи само за конкретното публикуване, което е изрично поискано.

1. **СПЕЦИФИКАЦИЯ**
	1. Доставчикът се задължава да изпълнява доставките съгласно Раздел А: Техническо задание – предмет на договора, спецификациите, чертежите, мострите или други описания на доставките, част от договора.
	2. Ако Доставчикът изпълни доставки, които не отговарят на изискванията на договора, Възложителят може да откаже да приеме тези доставки и да търси обезщетение за претърпени вреди и пропуснати ползи. Възложителят може да предостави на Доставчика възможност да повтори изпълнението на неприетите доставки преди да потърси други доставчици.
2. **ДОСТЪП И ИНСПЕКТИРАНЕ**

Възложителят има право да инспектира в подходящо време съоръженията и сградите на Доставчика, както и помещенията на Поддоставчиците, за производство на Стоките. За тази цел Доставчикът трябва да осигури достъп на Възложителя до своите помещения.

1. **ЗАГУБА ИЛИ ПОВРЕДА ПРИ ТРАНСПОРТИРАНЕ**
	1. Доставчикът трябва да уведоми Възложителя за всяка загуба или повреда на Стоките, включително частична загуба, дефекти или невъзможност да достави цялата или част от партидата.
	2. Рискът от случайно повреждане или погиване – пълно или частично - на Стоките при транспортирането им, включително до мястото на доставка и предаването им на Възложителя се носи от Доставчика.
2. **ОПАСНИ СТОКИ**
	1. Всяка информация, притежавана от или на разположение на Доставчика, която се отнася до всякакви потенциални опасности при транспортиране, предаване или използване на доставяните Стоки, трябва незабавно да бъде съобщена на Възложителя.
	2. Доставчикът трябва да предостави подробна информация за всички рискове за персонала на Възложителя, произтичащи от специфичното използване на Стоките, предмет на настоящия договор.
	3. Доставчикът трябва да маркира опасните Стоки с международен символ(и) за опасност и да изпише името на материала им на български език. Транспортните и всички други документи трябва да включват декларация относно опасността и наименованието на материала на български език. Стоките трябва да бъдат придружавани от информация за възможни аварийни ситуации на български език под формата на писмени инструкции, етикети или означения. Доставчикът трябва да спазва изискванията на българското законодателство и на международните споразумения, свързани с пакетирането, поставянето на етикети и транспортирането на опасните Стоки.
	4. Доставчикът трябва да представи инструкции за безопасно използване на всички Стоки, доставяни на Възложителя или използвани от Доставчика или от неговите Поддоставчици на обекта. Инструкциите трябва да включват минимум следното.
		1. информация за опасностите от използване на Стоките;
		2. оценка на риска от използване на Стоките;
		3. описание на контролните мерки, които трябва да се вземат;
		4. подробности за необходимо предпазно облекло;
		5. подробности за максималните граници на излагане на открито или за приложимите стандарти на излагане на открито, приложими за съответния материал;
		6. всякакви препоръки за следене на здравното състояние;
		7. препоръки, свързани с осигуряване, поддръжка, почистване и тестване на респираторно защитни и на вентилационни съоръжения.
		8. препоръки за боравене с отпадъци, включително и начини на депониране.
	5. Информацията, която Доставчикът предоставя по горепосочените точки, трябва да се изпраща преди доставката на Стоките.
3. **ДОСТАВКА**
	1. Стоките трябва да се доставят от Доставчика до мястото, посочено в Договора или в поръчката, освен ако писмено не е уговорено друго между страните.
	2. Собствеността и рискът от повреждане или загуба на Стоките се носи от Доставчика до тяхното доставяне на мястото, посочено в Договора или в Поръчката (поръчките), и приемане от оторизиран представител на Възложителя.
	3. Доставчикът трябва да предприеме необходимите действия всички Стоки да бъдат надлежно пакетирани, така че да достигнат местоназначението си в добро състояние. Всички Стоки трябва да бъдат доставяни и разтоварвани на мястото, на датата и в часа, посочени в Поръчката (поръчките) или в Договора.
	4. Всички Стоки, доставяни на Възложителя, трябва да се придружават от известие за доставка, съдържащо Ком. номера на Поръчката (поръчките) и Спецификацията (спецификациите). Известието за доставка трябва да бъде подписано от Възложителя като доказателство за приемането на Стоките.
	5. Датата (датите) и часът на доставка на Стоките трябва да бъдат определени в Поръчката (поръчките), освен ако не е уговорено друго между страните. Часът на доставка се определя от моментните обстоятелства, освен ако изрично не е уговорено друго между страните. Доставчикът трябва да предостави инструкции или всякаква друга необходима информация, които да позволят на Възложителя да приеме доставката на Стоките.
	6. Възложителят си запазва правото да отмени всяка Поръчка или всяка неизпълнена част от нея, в случай, че Доставчикът не достави поръчаните Стоки на уговорената дата. В случай на необходимост от повторно поръчване Възложителят може да поръча Стоките от друг доставчик, като всички допълнителни разходи, произтичащи от това, се поемат от Доставчика.
	7. Количествата доставяни Стоки трябва да отговарят на съответните количества, поръчвани от Възложителя освен ако не е уговорено друго. Възложителят може по свое усмотрение да приеме или не частична доставка на Стоките.
	8. Когато Доставчикът изисква от Възложителя да връща опаковките на Стоките, разходите по връщането се поемат от Доставчика. Разходите по връщането се възстановяват на Възложителя в срок до 30 (тридесет) дни, считано от датата на изпращане на опаковките от страна на Възложителя.
	9. Когато Доставчикът доставя Стоките с МПС, наличните празни опаковки могат да бъдат върнати със същото МПС. Всички опаковки, които подлежат на връщане, трябва да бъдат маркирани като такива.
4. **ГАРАНЦИЯ ЗА КАЧЕСТВО**
	1. Доставчикът гарантира, че качеството на Стоките съответства на изискванията на действащото българско законодателство към момента на доставка на Стоките, както и на спецификациите към договора.
	2. Освен ако друго не е уговорено, без да се ограничават други негови права, Доставчикът трябва във възможно най-кратък срок, но не повече от 10 (десет) дни от датата на уведомяване от страна на Възложителя за дефект или неизпълнение на задължения по Договора, да поправи или замени всички Стоки, които са били или са станали дефектни в срок от 12 (дванадесет) месеца от датата на пускането им в експлоатация или 18 (осемнадесет) месеца от датата на доставянето им. Срокът се удължава пропорционално, ако подобни дефекти се появят след подмяната при правилна експлоатация и се дължат на дефектен дизайн, на погрешни инструкции от страна на Доставчика, или Стоките са некачествени или дефектни поради начина на производство, или има друго нарушение на дадените гаранции на Възложителя.
	3. В случай, че Доставчикът не поправи даден дефект или не подмени дадени дефектни Стоки в срок до 10 (десет) дни от датата на уведомяване от страна на Възложителя, то Възложителят може да поправи или по собствено усмотрение да подмени тези стоки за сметка на Доставчика.
5. **ПРАВО НА ОТКАЗ**
	1. В случай, че Доставчикът достави Стоки, които не съответстват на уговореното по този Договор и на Поръчката (поръчките), независимо дали по качество или по количество, или не са годни да се ползват съобразно целите на Договора или по друг начин не съответстват на уговореното в Договора, Възложителят, без да се ограничават други негови права, има правото да откаже приемането на тези Стоки.
	2. Възложителят може да предостави възможност на Доставчика да замени неприетите Стоки с други, съответстващи на Договора и Поръчката (поръчките), преди да ги закупи от друго място.
	3. Възложителят връща на Доставчика всички неприети Стоки за негова сметка.
6. **ОБРАЗЦИ И МОСТРИ**
	1. Доставчикът трябва при поискване от страна на Възложителя да предостави образци, мостри и инструкции за ползване на Стоките. Подобно предоставяне по никакъв начин не освобождава Доставчика от неговите отговорности по Договора.
	2. Доставчикът не трябва да се отклонява от нито една одобрена мостра или образец, без предварително да е получил писмено съгласие за това от страна на Възложителя.
7. **ДОСТЪП ДО ОБЕКТА И СЪОРЪЖЕНИЯТА**
	1. Ако това е необходимо за изпълнението на предмета на Договора, Възложителят трябва да предостави достъп до обект на оторизирани представители на Доставчика. Достъпът се предоставя след предварително предизвестие от страна на Доставчика.
	2. Доставчикът предприема необходимите действия неговите служители да не навлизат в други части на Обекта и да ползват само посочените от Възложителя пътища, маршрути и сгради.
8. **ЗАСТРАХОВАНЕ И ОТГОВОРНОСТ**
	1. Доставчикът носи пълна имуществена отговорност за вреди, причинени по повод изпълнението на договора, както следва:
		1. Нараняване или смърт на някое лице (служител на Възложителя, служител на Доставчика или наето от него лице или на трети лица при или във връзка с изпълнението на договора;
		2. Повреда или погиване имуществото на Възложителя или на трети лица при или във връзка с изпълнението на договора.

Тази отговорност обхваща и претенциите на трети лица, съдебни процедури, имуществени и/или неимуществени вреди, разноски и всякакви други разходи, свързани с гореизложеното.

* 1. Доставчикът следва да притежава всички задължителни застраховки, съгласно действащата нормативна уредба, както и поддържа валидни застраховки за своя сметка за срока на договора.
	2. Застрахователните полици се представят на Възложителя при поискване.
1. **ПРЕОТСТЪПВАНЕ И ПРЕХВЪРЛЯНЕ НА ЗАДЪЛЖЕНИЯ**
	1. Договорът не може да бъде прехвърлен или преотстъпен като цяло на трето лице.
2. **РАЗДЕЛНОСТ**

В случай, че някоя разпоредба или последваща промяна в [договора](#договор) се окаже недействителна, останалите разпоредби продължават да бъдат валидни и подлежащи на изпълнение.

1. **ПРЕКРАТЯВАНЕ**
	1. Възложителят може (без да се накърняват други права или задължения по договора) да прекрати договора без каквито и да е компенсации или обезщетения с писмено известие до Доставчика при следните обстоятелства:
		1. ако Доставчикът и/или служителите на Доставчика виновно и/или нееднократно предоставят невярна информация или сведения, значително нарушат правилата за безопасност и здраве при работа, продължително и/или съществено не изпълняват задълженията си по договора. Конкретните случаи на значително нарушаване на правилата за безопасност и здраве при работа, както и случаите на продължително и/или съществено неизпълнение на задълженията по договора от страна на Доставчика, които могат да доведат до прекратяване на договора по реда на настоящата точка, са описани в Раздел В: Специфични условия на договора.
		2. ако за Доставчика е открито производство по несъстоятелност.
	2. Всяка страна има право едностранно да прекрати Договора изцяло или отчасти, в случай че другата страна е в неизпълнение на Договора и не поправи това положение в четиринадесетдневен срок от получаването на писмено уведомление за това неизпълнение от изправната страна.
	3. В случай, че Възложителят прекрати Договора поради неизпълнение от страна на Доставчика, то Възложителят има право да задържи изцяло гаранцията за обезпечаване на изпълнение, внесена от Доставчика.
	4. Възложителят има право да прекрати договора с едномесечно писмено предизвестие. Възложителят не носи отговорност за разходи след срока на предизвестието.
	5. Страните могат да прекратят договора по всяко време по взаимно съгласие.
	6. Прекратяването на договора не влияе на правата на всяка от страните, възникнали преди или на датата на прекратяване. При прекратяване на договора всяка страна връща на другата цялата информация, материали и друга собственост.
	7. При изтичане или прекратяване на договора Доставчикът се задължава да съдейства на нов Доставчик за поемане изпълнението на договор. Направените от [Доставчика](#изпълнител) разходи за това се поемат от Възложителя, след неговото предварително одобрение.
2. **ПРИЛОЖИМО ПРАВО**

Към този договор ще се прилагат и той ще се тълкува съобразно разпоредбите на българското право.

1. **ФОРС МАЖОР**
	1. При възникване на форсмажорни обстоятелства по смисъла на чл.306 от Търговския закон на Република България, водещи до неизпълнение на договора страната, която се позовава на такова обстоятелство трябва да уведоми другата в какво се състои непреодолимата сила и възможните последици от нея за изпълнението на договора.

Страните трябва да направят това уведомление до 3 (три) дни от настъпването на обстоятелствата.

1. **ЗАЩИТА НА ЛИЧНИТЕ ДАННИ**
	1. В съответствие с изискванията, заложени в Общия Регламент за защита на личните данни (Регламент (ЕС) 2016/679) (Регламента), пораждащ пряко действие, считано от 25.05.2018г.:
	2. Изпълнителят, в качеството си на обработващ личните данни, предоставени му от Възложителя – администратор на лични данни, по силата на настоящия договор, няма право да включва друг обработващ данните без предварителното конкретно или общо писмено разрешение на Възложителя. В случай на общо писмено разрешение, Изпълнителят е длъжен да информира Възложителя за всякакви планирани промени за включване или замяна на други лица, обработващи данни, като по този начин даде възможност на Възложителя да оспори тези промени.

Във връзка с обработването на лични данни Изпълнителят е длъжен:

a) да обработва личните данни само по документирано нареждане на Възложителя;

б) да гарантира, че лицата, оправомощени да обработват личните данни, са поели ангажимент за поверителност или са задължени по закон да спазват поверителност;

в) да вземе всички необходими мерки съгласно чл. 32 от Регламента, гарантиращи сигурността на обработването на данните;

г) да спазва условията за включване на друг обработващ лични данни;

д) като взема предвид естеството на обработването, да подпомага Възложителя, доколкото е възможно, чрез подходящи технически и организационни мерки при изпълнението на задължението му като администратор да отговори на искания за упражняване на предвидените в глава III от Регламента права на субектите на данни;

е) да подпомага Възложителя да гарантира изпълнението на задълженията съгласно чл. 32—36 от Регламента, като отчита естеството на обработване и информацията, до която е осигурен достъп на Изпълнителя - обработващ лични данни;

ж) да заличи или върне на Възложителя всички лични данни след приключване на услугите по обработване и да заличи съществуващите копия, за което да представи на Възложителя декларация;

з) да осигури достъп на Възложителя до цялата информация, необходима за доказване на изпълнението на посочените тук задължения, да съдейства при извършването на одити, включително проверки, от страна на Възложителя или друг одитор, оправомощен от Възложителя;

з) незабавно да уведоми Възложителя, ако счита, че дадено нареждане нарушава Регламента или други разпоредби относно защитата на данни.

* 1. В случай, че Изпълнителят - обработващ лични данни, включва друг обработващ лични данни за извършването на специфични дейности по обработване от името на Възложителя, на това друго лице се налагат същите задължения за защита на данните, както задълженията между Възложителя и Изпълнителя, предвидени в настоящия договор и по- специално, да предостави достатъчно гаранции за прилагане на подходящи технически и организационни мерки, така че обработването да отговаря на изискванията на Регламента. Когато другият обработващ лични данни не изпълни задължението си за защита на данните, първоначалният обработващ данните продължава да носи пълна отговорност пред Възложителя за изпълнението на задълженията на този друг обработващ лични данни.